Άννα Ντουντουνάκη

Η Άννα Ντουντουνάκη (Χανιά, 9 Σεπτεμβρίου 1995) είναι Ελληνίδα κολυμβήτρια, πρωταθλήτρια Ευρώπης και χρυσή Μεσογειονίκης σε αγωνίσματα της πεταλούδας, η οποία αγωνίζεται στον Παναθηναϊκό.

 Αθλητική σταδιοδρομία 
Αγωνίστηκε στα 100 μέτρα πεταλούδα γυναικών στους Ολυμπιακούς Αγώνες 2016. Τερμάτισε 17η διανύοντας την απόσταση των 100 μέτρων σε 58.27 δευτερόλεπτα θέτοντας ένα νέο εθνικό ρεκόρ. Ωστόσο αποκλείστηκε από τα ημιτελικά.    

Στις 23 Ιουνίου 2018 αγωνίστηκε στους Μεσογειακούς Αγώνες στην Ταραγκόνα της Ισπανίας κατακτώντας το χρυσο μετάλλιο στα 100 μέτρα πεταλούδα γυναικών. Στους ίδιους αγώνες κατέκτησε και το χρυσο μετάλλιο στην σκυταλοδρομία 4x100 μεικτή, με την εθνική ομάδα γυναικών.   

Το 2019 κατέκτησε το χρυσο μετάλλιο στα 100μ. πεταλούδα στο Ευρωπαϊκό 25αρας πισίνας με νέο πανελλήνιο ρεκόρ 56.44.  

Τον Μάιο του 2021 κατέκτησε το χρυσό μετάλλιο στα 100μ. πεταλούδα στο Ευρωπαϊκό Πρωτάθλημα 50αρας πισίνας στη Βουδαπέστη, με νέο πανελλήνιο ρεκόρ, 57.37. Έτσι, έγινε η πρώτη Ελληνίδα κολυμβήτρια που κατέκτησε χρυσό μετάλλιο σε Ευρωπαϊκό Πρωτάθλημα.   

Στις 25 Ιουλίου 2021 αγωνίστηκε στα 100 μέτρα πεταλούδα γυναικών στους ημιτελικούς των Ολυμπιακών Αγώνων στο Τόκιο, όπου κατέλαβε την 9η θέση, διανύοντας την απόσταση  των 100 μέτρων σε 57.25 δευτερόλεπτα, θέτοντας νέο πανελλήνιο ρεκόρ.  

Το Νοέμβριο του 2021 κατέκτησε το ασημένιο μετάλλιο στα 100 μ. πεταλούδα και το χρυσο μετάλλιο στα 50 μ. πεταλούδα γυναικών στο Ευρωπαϊκό Πρωτάθλημα 25άρας πισίνας στο Καζάν με νέα πανελλήνια ρεκόρ 56.35  και 25.09, αντίστοιχα.  

Στους Μεσογειακούς Αγώνες του 2022 στο Οράν της Αλγερίας, κατέκτησε το χρυσό στα 50 μ. πεταλούδα, το αργυρό στα 50 μ. ύπτιο και επίσης το αργυρό στα 100 μ. πεταλούδα.   

Τον Δεκέμβριο του 2023 στέφθηκε πρωταθλήτρια Ευρώπης στα 50 μ. πεταλούδα στην 25άρα πισίνα, κατακτώντας το χρυσό μετάλλιο μαζί με την Ολλανδή Τέσα Χίελε. Στην ίδια διοργάνωση του Πανευρωπαϊκού Πρωταθλήματος Κολύμβησης 25άρας πισίνας στο Οτοπένι της Ρουμανίας, κατέκτησε και το χρυσο μετάλλιο στα 100 μ. πεταλούδα, καταρρίπτοντας παράλληλα το πανελλήνιο ρεκόρ με 55.98.

Τον Φεβρουάριο του 2024 στο Παγκόσμιο Πρωτάθλημα Υγρού Στίβου, στη Ντόχα, προκρίθηκε για πρώτη φορά στην καριέρα της σε τελικό αγωνίσματος σε Παγκόσμιο Πρωτάθλημα Υγρού Στίβου, στα 100 μ. πεταλούδα, και κατέλαβε την 5η θέση. Έτσι, έγινε η Ελληνίδα κολυμβήτρια με την καλύτερη επίδοση όλων των εποχών από άποψη θέσης, στην  διοργάνωση.Πέμπτη στον κόσμο η Ντουντουνάκη, SDNA, 12 Φεβρουαρίου 2024

Ήταν μέλος της Ολυμπιακής ομάδας στους Ολυμπιακούς Αγώνες 2024 στο Παρίσι, όπου συμμετείχε στα 100μ πεταλούδα, όπου κατέκτησε την 19η θέση με χρόνο 58.14.https://sportsfeed.gr/parisi-2024-ntoyntoynaki-dystychos-den-vgike-to-apotelesma/ Στην ίδια διοργάνωση συμμετείχε και στην 4x100 mixed μικτή σκυτάλη η οποία κατέλαβε την 13η θέση.https://olympics.com/en/paris-2024/results/swimming/mixed-4-x-100m-medley-relay/heat--------  

 Μετάλλια 

 Πανευρωπαϊκό Πρωτάθλημα 50ρας πισίνας 
+Έτος ΤοποθεσίαΑγώνισμαΘέση2021Βουδαπέστη, Ουγγαρία100 μ. πεταλούδα 1η 

 Πανευρωπαϊκό Πρωτάθλημα 25ρας πισίνας 
+ΈτοςΤοποθεσίαΑγώνισμαΘέση2019Γλασκώβη, Σκωτία, Μεγάλη Βρετανία100 μ. πεταλούδα1η 2021Καζάν, Ρωσία100 μ. πεταλούδα2η 2021Καζάν, Ρωσία50 μ. πεταλούδα1η 2023Οτοπένι, Ρουμανία100 μ. πεταλούδα1η 2023Οτοπένι Ρουμανία50 μ. πεταλούδα1η 

 Μεσογειακοί Αγώνες 
+ΈτοςΤοποθεσίαΑγώνισμαΘέση2018Ταρραγόνα, Καταλονία, Ισπανία 100 μ. πεταλούδα 1η CIJM, Résultats des XVIII J.M. Tarragona 2018, p. 37.2018Ταρραγόνα, Καταλονία, Ισπανία σκυταλοδρομία 4x100 μεικτή1η CIJM, Résultats des XVIII J.M. Tarragona 2018, p. 38.2022Οράν, Αλγερία50 μ. πεταλούδα1η CIJM, Oran 2022 XIX Mediterranean Games Results Book, p. 1102.2022Οράν, Αλγερία50 μ. ύπτιο2η CIJM, Oran 2022 XIX Mediterranean Games Results Book, p. 1101.2022Οράν, Αλγερία100 μ. πεταλούδα2η 

 Παραπομπές 

Κατηγορία:Έλληνες αθλητές της κολύμβησης
Κατηγορία:Έλληνες Μεσογειονίκες
Κατηγορία:Κολυμβητές ΠΑΟ
Κατηγορία:Κολυμβητές στους Θερινούς Ολυμπιακούς Αγώνες 2024

"ΟΙ ΚΑΛΥΤΕΡΗ ΚΟΛΥΜΒΙΤΡΙΑ ΣΤΟΝ ΚΟΣΜΟ" ΛΕΝΕ ΜΕΧΡΙ ΣΗΜΕΡΑ Η ΟΠΑΔΗ ΤΗΣ